OzLabs/hebrew-wiki-articles huggingface dataset:
פטרופדיים

פטרופדיים (שם מדעי: Petropedetidae) היא משפחה של דו-חיים מסדרת חסרי זנב החיים רק באפריקה שמדרום לסהרה.

צפרדעים אלה, שברובן בגודל בינוני, חיות באזורים לחים למחצה או בנחלים ביערות ברחבי אפריקה, והראשנים נמצאים בנהרות מהירי או מאטי זרימה. לחלקם טפרים ארוכים.

משפחה זו קרובה למשפחת הצפרדעיים ובעבר גם סווגה כחלק ממנה. המשפחה קרובה לסוג צפרדע גוליית (Conraua), המוגדר לעיתים כמשפחה עצמאית - צפרדעי גוליית (Conrauidae).

==מיון==
במשפחה ישנם 3 סוגים ו-12 מינים:

*משפחה פטרופדיים (Petropedetidae) 
**סוג Arthroleptides
**סוג ומין יחיד Ericabatrachus baleensis - מצוי בסכנת הכחדה חמורה
**סוג Petropedetes
==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1931
קטגוריה:טקסונים שתוארו בידי גלדווין קינגסלי נובל
קטגוריה:ניאובטרכיה
כיכר עיריית יפו

כיכר עיריית יפו או בשמה כיום: כיכר דימיטר פשב, על שם חסיד אומות העולם הבולגרי, היא כיכר מרכזית ביפו. הכיכר נמצאת במפגש הרחובות: שדרות ירושלים, דרך בן צבי, רחוב התקומה, רחוב עולי ציון, רחוב 3335. בחזית הכיכר נמצא בניין משכנות רות דניאל, וסביבו נמצאים "מרכז תרבות על שם מנדל", "מגדל דחף (בניין "מגדלות יפו" לשעבר)" ו-"בית הכנסת המרכזי של יפו".

== היסטוריה ==
כיכר עיריית יפו בשנות ה-30. ברקע: בניין עיריית יפו, קולנוע פארוק (נהרס), קולנוע אלהמברה, בצד ימין ניצב: מגדל המים באסה (נהרס)
בראשית תקופת המנדט הבריטי הוחלט על תכנון מחודש של שדרות ירושלים ועל הקמתן של כיכרות בכל הצמתים של השדרה כדי לשוות לה מראה אירופאי במטרה למחוק את הזהות המזרחית של העיר ולהשליט בה את המראה המערבי.

בשנת 1934 הוכרזה תל אביב כעיר עצמאית לצד העיר יפו והוחלט על הקמתו של בניין עירייה מודרני בסגנון באוהאוס מערבי שיחליף את בית הסראייה (יפו) ולצידו כיכר עם מזרקה בסגנון מערבי. המגרש שנבחר היה על הצומת של שדרות ירושלים (שאז נקראה: שדרות המלך ג'ורג') - דרך בן צבי (שאז נקראה: דרך ירושלים) על הכביש הראשי שהוביל אז אל ירושלים. הכיכר כונתה על ידי התושבים המקומיים כיכר העירייה או כיכר המינהלה.

=== לאחר הקמת המדינה ===
לאחר הקמת המדינה יפו ותל אביב חוברו להן תחת רשות מוניציפלית אחת - עיריית תל אביב-יפו שהכינה תוכנית מתאר מקומית חדשה עבור שדרות ירושלים במסגרתה נהרסו הכיכרות במרכז השדרה. עד לשנות ה-60 עמדה המזרקה על אי-תנועה במרכז השדרה ולאחר מכן הוזזה לצדה המזרחי במטרה להרחיב את הכביש ומסביבה הוצבו חמישה עמודי תאורה. עד לשנת 1970 עמד בחזית הכיכר לונה פארק - יפו שעבר לאחר מכן אל מתחם גני התערוכה ובמקומו הוקמו גן ומקלט ציבורי.

במהלך שנות ה-90 הוקם בחזית הכיכר הפונה אל השדרה בניין משכנות רות דניאל ונהרס הגן הציבורי לטובת רחבה שבסופה נשארה עומדת המזרקה ההיסטורית. בשנת 2008 במהלך שיפוץ השדרה נהרסה המזרקה והוקמה מחדש ללא עמודי התאורה, וכן שופצה הרחבה. משום שבעבר הייתה בעיר קהילה גדולה של עולי בולגריה הוחלט לקרוא לכיכר, הסמוכה ל'גן יהודי בולגריה', על שם דימיטר פשב שהציל יהודים בבולגריה.

== גלריה ==
<gallery>
קובץ:Dimitar Peshev Square in Yaffo, Israel.JPG|המזרקה בכיכר
קובץ:Dimitar Peshev memorial Square in Jaffa.JPG|שלט הנצחה לזכר דימיטר פשב
קובץ:Mishkenot Ruth Daniel.JPG|משכנות רות דניאל

קובץ:Jaffa Synagogue.JPG|בית הכנסת המרכזי - יפו
</gallery>

== קישורים חיצוניים ==
על תולדות כיכר העירייה ביפו, בספר ״[https://verednavon.com/project/the-boulevard/ השדרה - שדרות ירושלים בעיני הצלמים]״, מאת ורד נבון, הוצאה עצמית, מהדורה שנייה 2021

קטגוריה:יפו
קטגוריה:שדרות ירושלים
קטגוריה:דרך בן צבי
עיריית יפו
קטגוריה:אתרי מורשת במחוז תל אביב
כיכר פלומר (תל אביב)

כיכר פלומר היא כיכר ציבורית בתל אביב. הכיכר קרויה על שם הלורד הרברט פלומר, שהיה הנציב העליון הבריטי לארץ ישראל. הכיכר ממוקמת בכניסה הראשית של מתחם יריד המזרח, במרכז רחוב התערוכה והיא קרויה כך מאז שנפתח היריד לראשונה בשנת 1934, ושנתיים לאחר מותו של הלורד פלומר. הכיכר ממוקמת בהמשך רחוב דיזנגוף פינת רחוב התערוכה בסמוך אל מתחם נמל תל אביב הישן. את הכיכר הקיפו 2 מבנים בצורת האות ר ששופצו ושוקמו בשנת 2013 ביחד עם כניסה חדשה אל מתחם יריד המזרח.

== גלריה ==
<gallery>
קובץ:PikiWiki Israel 29193 Events in Israel.jpg|פסל "הגמל המעופף" בכיכר - 1934
קובץ:PikiWiki Israel 29186 Events in Israel.jpg|מראה כללי על הכיכר מתוך מתחם יריד המזרח - 1934
קובץ:TA Port1939.jpg|המבנה המעוגל של חברת מספרו בכניסה לנמל ת"א (1939).
</gallery>

== קישורים חיצוניים ==

פלומר
קטגוריה:אתרי מורשת במחוז תל אביב
קטגוריה:הצפון הישן
קטגוריה:יריד המזרח
איתן לוי

איתן לוי (נולד ב-9 ביוני 1966) הוא כדורגלן עבר ישראלי.

== קריירה ==
לוי שחק בקבוצת הנוער של מכבי תל אביב וערך את הופעת הבכורה שלו בקבוצה הבוגרת בגיל 17, ב-1 באוקטובר 1983, כשעלה בהרכב הראשון נגד הפועל לוד. את שערו הראשון בליגה הבכירה כבש במשחק נגד בית"ר תל אביב ב-17 באוקטובר 1987. לוי היה שותף בזכייה ב-2 גביעי מדינה ב-1986/1987 ו-1987/1988.

ב-1990 פרש לוי ממשחק פעיל לאחר פציעה. במהלך הקריירה במכבי תל אביב שותף ב-164 משחקים וכבש 4 שערים, מתוכם 122 משחקים ו-2 שערים בליגה הבכירה.
==תארים==
גביעי מדינה: 2
* 1986/1987, 1987/1988

==הערות שוליים==

קטגוריה:כדורגלני מכבי תל אביב
קטגוריה:מגני כדורגל ישראלים
קטגוריה:ישראלים שנולדו ב-1966
שמואל שאולזון

שמואל אלעזר שאולזון (י"ט באב תרפ"ה, אוגוסט 1925 - כ"ז באלול תש"מ, ספטמבר 1980) היה סגן ראש עיריית ירושלים וממנהיגי אגודת ישראל בירושלים.

==ביוגרפיה==
נולד בשכונת מאה שערים בירושלים למשפחה המקורבת לחוגי חב"ד לנחמה ולרב אלתר פרץ חיים. התייתם מאביו בהיותו בן 6. למד בישיבת עץ חיים.

בשנת תש"ו התחיל לכתוב טור לנוער בעיתון קול ישראל של אגודת ישראל, בשנת תש"י היה מחנך בת"ת "עץ חיים", בסיון תשי"א התחתן עם רחל בתו של משה לייב קרישבסקי, בשנת תשי"ד התחיל לעבוד במשרדי מרכז אגודת ישראל יחד עם משה פרוש ובנו מנחם, ועם השנים מונה למזכ"ל המשרד. בשנת תשל"ג מונה כנציג תנועת אגודת ישראל לסגן ראש עיריית ירושלים ובמסגרת תפקידו פעל למען הציבור החרדי.

נפטר בפתאומיות באור לכ"ז באלול תש"מ (1980), במשרדו בבית אגודת ישראל ברחוב פרס, ירושלים ונקבר בהר הזיתים.

לשאולזון יש שלושה בנים וארבע בנות, בנו הרב חיים הוא בלוגר חרדי-אמריקאי. חתנו, הרב חיים ניסלביץ, משמש שליח חב"ד ורב שכונת ארמון הנציב בירושלים.

==הנצחה==
בשנת 1984 נקרא על שמו רחוב בשכונת הר נוף בירושלים.

==לקריאה נוספת==
* שמואל אלעזר היילפרין, עסקן מזן נכחד, עיתון כפר חב"ד, גיליון 1159, ערב ראש השנה תשס"ו

==קישורים חיצוניים==
* [http://bshch.blogspot.co.il/2015/09/35.html אבי ז"ל, הרב שמואל שאולזון 35 שנה לפטירתו] - מאמר מאת בנו חיים שאולזון
* [http://3.bp.blogspot.com/-BAMdmMloXZE/UiOwCc0sBpI/AAAAAAABp8Y/yPUZO5hixqI/s1600/שמואל+שאולזון+1+-+Copy.JPG אהוב ונערץ 8 שנים לפטירתו]
* 

==הערות שוליים==

קטגוריה:פעילי אגודת ישראל
קטגוריה:בוגרי ישיבת עץ חיים
קטגוריה:חסידי חב"ד
קטגוריה:חרדים ישראלים
קטגוריה:אנשי היישוב ילידי הארץ
קטגוריה:יהודים הקבורים בהר הזיתים: חלקת חב"ד

קטגוריה:סגני ראש עיריית ירושלים
קטגוריה:ישראלים שנולדו ב-1925
קטגוריה:ישראלים שנפטרו ב-1980
מרדכי הלוי

הרב מרדכי הלוי (נפטר תקס"ז - 1807), הידוע בכינוי הרב המלי"ץ, היה שד"ר, דיין ופוסק בירושלים. תקופה קצרה שימש במשרת הראשון לציון.

== ביוגרפיה ==
נולד בירושלים. יש המייחסים אותו כבנו של הרב אהרן הלוי, מחכמי ישיבת בית אל בירושלים וידידו של החיד"א. לפי השערה זאת עליו מספר החיד"א בספרו מעגל טוב שנפגש עמו בתוניס בשנת תקל"ג, 

היה בשליחות ירושלים באיטליה בשנים תקנ"ג-תקנ"ה, לא ידוע להיכן הגיע בתקנ"ו. אברהם יערי משער שבדרכו חזרה לארץ ישראל עבר דרך ארצות שבשליטת האימפריה העות'מאנית. 

היה חתנו של הראשון לציון הרב משה מרדכי מיוחס בעל "שער המים", וישב בבית דינו יחד עם הרב אפרים נבון נכדו של בעל "מחנה אפרים". כבר בתקופה זו התפרסם כאחד מגדולי הדיינים בירושלים והוא חתום על פסקים, כרוזים והסכמות רבות יחד עם שאר גדולי העיר. תשובותיו מתקופה זו מופיעות בספרי חכמי דורו, כמו שמחת יום טוב (למהרי"ט אלגאזי), חקרי לב ועוד. אחר פטירת חותנו בשנת תקס"ו התמנה למלא את מקומו כראב"ד ירושלים וכראשון לציון במשך כשנה. יחד עמו ישבו בבית הדין הרב חזקיה יצחק מזרחי שרעבי (אביו של הרב רפאל אברהם שלום מזרחי שרעבי), הרב יעקב קוראל, הרב רפאל מיוחס, הרב אברהם אשכנזי, הרב שלמה משה סוזין והרב יעקב משה עייאש. 

זמן קצר לאחר מכן ברח לקושטא מסיבה לא ברורה, ושם נפטר בשנת תקס"ז. הספידו חברו הרב רפאל יוסף חזן ונדפס בספרו מערכי לב. אחריו מונה לתפקיד הראב"ד והראשון לציון הרב יעקב משה עייאש.

== יצירתו ==
רבי מרדכי הלוי עסק רבות בהדפסת ספרי ראשונים שלא ראו אור. הוא הוציא לאור מכתבי יד ספרי חידושים רבים, וביניהם: ספר אשי ה' של הרמב"ן (נדפס בתקנ"ד), חידושי הריטב"א על מסכת נדרים, ספר בית הבחירה למאירי על מספר מסכתות (תקנ"ה), ועוד. את הכתבים הוא מצא בספריות או השיג מאנשים פרטיים. לחלק מהספרים הוא הוסיף הגהות והערות אותם כינה בשם מאמר מרדכי. כן חיבר ספר על השולחן ערוך הקרוי אף הוא "מאמר מרדכי".
בין ההסכמות שנתן לחיבורים תורניים נמנים גם הספרים: "יד רמה" (תק"ן), "דין אמת" (תקס"א), "מראה האופנים" ו-"מזבח כפרה" (תקס"ו). 

בספר תולדות גדולי איטליה מספר עליו הרב חננאל ניפי:

== קישורים חיצוניים ==
* אריה ליב פרומקין [http://www.hebrewbooks.org/pdfpager.aspx?req=36973&st=&pgnum=602&hilite= הרב מרדכי הלוי], תולדות חכמי ירושלים, באתר HebrewBooks

* 
* 

== הערות שוליים ==

קטגוריה:ראשונים לציון
קטגוריה:אנשי היישוב הוותיק ילידי ארץ ישראל
קטגוריה:שד"רים
קטגוריה:אבות בתי דין
קטגוריה:אנשי היישוב הוותיק ילידי ארץ ישראל במאה ה-18
קטגוריה:נפטרים ב-1807
מיובטרכיים

מיובטרכיים (שם מדעי: Myobatrachidae) היא משפחה של דו-חיים מסדרת חסרי זנב החיים באוסטרליה ובגינאה החדשה.

צפרדעים אלה בגודלי של מ-1.5 ס"מ עד ל-12 ס"מ, אצל ה-Mixophyes iteratus, שהיא הגדולה בצפרדעי אוסטרליה. כל המינים חיים על פני האדמה או במים, אך לא בין העצים.

מינים רבים בסוג בולעים את צאצאיהם בפיהם, כדי לשמור עליהם ומשחררים אותם רק כשהשטח בטוח. אחרים עוטפים אותם בשק לצידי גופם וחלקם נשכבים על הראשנים כדי שלא ייטרפו.

הם ניזונים מחרקים ומיצורים קטנים דומים, אותם הם תופסים עם לשונם הדביקה והנשלפת.

==מיון==
*משפחה מיובטרכיים (Brachycephalidae)
**סוג ומין יחיד Adelotus brevis
**סוג Heleioporus 
**סוג Lechriodus
**סוג Limnodynastes
**סוג Neobatrachus
**סוג חפרית אוסטרלית (Notaden)
**סוג Opisthodon
**סוג Philoria
**סוג ומין יחיד Arenophryne rotunda
**סוג ומין יחיד צפרדע הכיס (Assa darlingtoni)
**סוג Crinia
**סוג Geocrinia
**סוג ומין יחיד Metacrinia nichollsi
**סוג Mixophyes
**סוג ומין יחיד קרפדה צבית (Myobatrachus gouldii)
**סוג ומין יחיד Paracrinia haswelli
**סוג Pseudophryne
**סוג ומין יחיד Spicospina flammocaerulea
**סוג Taudactylus
**סוג Uperoleia
**סוג Rheobatrachus - נכחד. שייך לתת-משפחת Rheobatrachinae ולעיתים למשפחה עצמאית "רהובטרכיים" (Rheobatrachidae).

==גלריה==
<gallery mode=packed>
קובץ:Southern Smooth Froglet (Geocrinia laevis) (8743396751).jpg
קובץ:CorroboreeFrog.jpg
קובץ:Plains Froglet (Crinia parinsignifera) (9066347638).jpg
קובץ:Notaden bennettii.JPG
קובץ:Mallee Spadefoot Toad (Neobatrachus pictus) (8745696827).jpg
</gallery>

==קישורים חיצוניים==

* 

*
קטגוריה:בעלי חיים שתוארו ב-1850
קטגוריה:טקסונים שתוארו בידי הרמן שלגל
קונבאייר F-102 דלתא דאגר

הקונבאייר F-102 דלתא דאגר (באנגלית: Convair F-102 Delta Dagger) היה מטוס יירוט סילוני על-קולי, חלק ממטוסי סדרת המאה מתוצרת חברת קונבאייר ששירת בחיל האוויר האמריקאי בין השנים 1956 ל-1976. המטוס שימש כמגשר בין מטוסי יירוט מהדור הראשון לדור השני והיה למטוס הראשון שתוכנן קודם כל כמערכת נשק, כאשר המערכת העיקרית והראשונה שתוכננה היא מערכת בקרת ירי, והמשנית היא מערכת המנוע וגוף המטוס.

המטוס ראה שירות מצומצם בפיקוד ההגנה האווירית כמיירט ראשי וכן במלחמת וייטנאם ועבר לשירות המשמר האווירי הלאומי באמצע שנות ה-60 המוקדמות. כמו כן יוּצא המטוס ליוון ולטורקיה בשנות ה-60 המאוחרות ופרש משירותם בשנת 1979.

== ראו גם ==
* קונבאייר F-106 דלתא דארט - המטוס פותח על בסיס ה-F-102 דלתא דאגר
* סדרת המאה

== קישורים חיצוניים ==

קטגוריה:ערכים שבהם תבנית בריטניקה אינה מתאימה
קטגוריה:קונבאייר
קטגוריה:תעופה צבאית
קטגוריה:מטוסי קרב מתוצרת ארצות הברית
ברוס היזן

ברוס היזן (באנגלית: Bruce Charles Heezen; 11 באפריל 1923 – 21 ביוני 1977) היה גאולוג אמריקאי, שעבד יחד עם האוקיינוגרפית מארי ת'ארפ באוניברסיטת קולומביה כדי למפות את הרכס המרכז-אטלנטי בשנות החמישים.

==ביוגרפיה==
היזן נולד בוינטון, איווה. בגיל 6 עבר עם הוריו לעיר מוסקטין באיווה, שם סיים בית ספר תיכון בשנת 1942. הוא קיבל תואר ראשון מאוניברסיטת איווה בשנת 1947. בשנת 1952 קיבל תואר שני מאוניברסיטת קולומביה ותואר דוקטור בשנת 1957.

במהלך שנות החמישים היזן שיתף פעולה עם מארי ת'ארפ באוניברסיטת קולומביה. בתחילה, הם עסקו באיתור מטוסים שהופלו במלחמת העולם השנייה בעזרת תצלומי אוויר. בהמשך, החלו למפות את הטופוגרפיה של קרקעית האוקיינוס.

אחת התגליות החשובות של היזן ות'ארפ היה הרכס המרכז-אטלנטי, המשתרע מדרום לצפון האוקיינוס. רכס זה, התברר כחלק מתוך מערכת עולמית של רכסים תת-ימיים שנוצרו מתוך התקרבות של לוחות טקטוניים. גילוי זה הוביל לאישוש תאוריית נדידת היבשות.

היזן ות'ארפ פרסמו את המפה הפיזית הראשונה של האוקיינוס האטלנטי בשנת 1957. עבודתם הושלמה בשנת 1977, כאשר פרסמו את המפה של קרקעית האוקיינוס כולו בשנת 1977, בשיתוף פעולה עם צייר הנוף האוסטרי היינריך ברנן.

היזן נפטר מהתקף לב בשנת 1977 במהלך שיוט מחקר של הרכס המרכז-אטלנטי ליד איסלנד.

==קישורים חיצוניים==

קטגוריה:סגל אוניברסיטת קולומביה
קטגוריה:גאולוגים אמריקאים
קטגוריה:אוקיינוגרפים
קטגוריה:אמריקאים שנולדו ב-1923
קטגוריה:אמריקאים שנפטרו ב-1977
טניס באולימפיאדת סנט לואיס (1904)

אולימפיאדת 1904 נערכה בסנט לואיס, ארצות הברית. תחרויות הטניס נערכו בין ה-29 באוגוסט ל-5 בספטמבר. נערכו תחרויות הגברים וזוגות גברים.

==משתתפי התחרות==
בתחרות השתתפו 36 טניסאים מ-2 מדינות:
* ארצות הברית (35)
* הקיסרות הגרמנית (1)

==טבלת המדליות==
כל המדליות הוענקו לטניסאי ארצות הברית.
== הזוכים במדליות ==

{| class="wikitable" 
! width="15%"|
<big>התחרות</big>
| style="background-color: #FFD700;" colspan="1" |
<div style="text-align: center;">30px</div>
| style="background-color: #c0c0c0;" colspan="1" |
<div style="text-align: center;">30px</div>
| style="background-color: #cd7f32;" colspan="1" |
<div style="text-align: center;">30px</div>
|-
|rowspan=2| גברים
|rowspan=2| בילס רייט 
|rowspan=2| רוברט לירוי 
| אלפונסו בל 
|-
| אדגר לאונרד 
|-
|rowspan=2| זוגות גברים
|rowspan=2| בילס רייט, אדגר לאונרד 
|rowspan=2| רוברט לירוי, אלפונזו בל 
| קלרנס גמבל, ארתור ויר 
|-
| ג'וזף ויר, אלן וסט 
|}
==תחרות הגברים==
180px
בתחרות השתתפו 27 טניסאים מ-2 מדינות. הטניסאים שהפסידו במשחק חצי הגמר זכו במדליית ארד.

==תחרות זוגות גברים==
בתחרויות השתתפו 15 זוגות. במשחק הגמר בילס רייט ואדגר לאונרד ( ארצות הברית) נפגשו עם הזוג האמריקאי הנוסף רוברט לירוי ואלפונזו בל ( ארצות הברית) וניצחו אותם ב-2 מערכות.

במקום השלישי זכו שני זוגות אמריקאים.

==קישורים חיצוניים==

* [http://www.olympic.org/content/results-and-medalists/gamesandsportsummary/?sport=31718&games=1904%2f1&event=31722 תוצאות באתר האולימפי]
* [https://web.archive.org/web/20110726141859/http://www.sports-reference.com/olympics/summer/1904/TEN/ תיאור התחרות]

1904
קטגוריה:ענפי ספורט באולימפיאדת סנט לואיס (1904)
קטגוריה:תחרויות טניס ב-1904
קטגוריה:תחרויות טניס בארצות הברית
Windows ME

חלונות מילניום או חלונות ME (קיצור של Millennium Edition - מהדורת המילניום, המילה Me נהגית או כמילה אחת Me, או כשתי אותיות M-E, נקראת בקיצור גם ME לבד) היא מערכת הפעלה גרפית של מיקרוסופט, אשר הוחל בפיתוחה ביוני 2000, והפצתה החלה בספטמבר 2000. היא הייתה מערכת ההפעלה האחרונה בסדרת ה-Windows 9x.

==תכונות==
למערכת נוספו כלים לשחזור המערכת במקרה תקלה, אשפים חדשים ושיפורי ממשק המשתמש, אך ריבוי הבאגים והתקלות שהיו בה השניאו אותה בעיני רבים. מערכת זאת הייתה יציבה פחות מקודמתה והיו כאלה שכינו אותה "Mistake Edition". Windows ME היא מערכת Windows האחרונה של חברת מיקרוסופט שנבנתה על בסיס DOS.

חלונות ME הייתה היורשת של חלונות 98 SE, ויועדה במיוחד למחשבים של משתמשים ביתיים. היא כללה את התוכנות: אינטרנט אקספלורר 5.5, Windows Media Player גרסה 7 לצפייה ושמיעת מדיה, ואת Windows Movie Maker המאפשרת עריכת וידאו בסיסית ואשר הותאמה במיוחד לשימוש ביתי. מיקרוסופט עדכנה גם את הממשק הגרפי, את תכונות המעטפת, וכמה עדכונים ל-Windows Explorer שהופיעו בחלונות 2000, אשר הופצה 7 חודשים מוקדם יותר כמערכת הפעלה המתאימה לעסקים. המערכת איפשרה לעדכן את אינטרנט אקספלורר לגרסה 6 SP1 אבל לא SP2(SV1) או לאינטרנט אקספלורר 7, אאוטלוק אקספרס, 6 SP1, ו-Windows Media Player 9. נתמכה החל מגרסה 2.0, אבל גרסאות 2.0 SP1, 3.x, ומעלה לא נתמכו. Office XP הייתה הגרסה האחרונה של Microsoft Office שנתמכה על ידי ME. 

חלונות ME היא המשך של מודל חלונות 9x, אבל עם גישה מוגבלת למצב אמיתי (real mode), של MS-DOS, מתוך מטרה לצמצם את זמן אתחול המערכת. זו הייתה אחת התכונות הפחות פופולריות של המערכת משום שתוכניות אשר נדרשו למצב זה, לא עבדו תחת המערכת. גישה למצב זה התאפשרה רק באמצעות אתחול מתקליטון או שינוי והתאמת המערכת באופן לא רשמי כדי שתאפשר זאת.

כיום בקרב רבים מערכת ההפעלה נחשבת, ביחד עם Windows Vista, למערכת ההפעלה הגרועה ביותר שיצאה מבית מיקרוסופט, ולאחד המוצרים הכושלים ביותר בעולם ההיי-טק.<ref></ref><ref></ref>

==קישורים חיצוניים==

* 
* <div class="mw-content-ltr">[http://www.guidebookgallery.org/guis/windows/winme/ GUIdebook – גלריית תמונות מהממשק משתמש הגרפי של המערכת]
* [http://www.activewin.com/interviews/microsoft/7.shtml Interview with Nicolas Coudière, Chief Product Manager: Microsoft Windows Millennium Edition]
* [http://web.archive.org/web/*/http://www.microsoft.com/windowsme/ Windows ME home page]: דף הבית הרשמי של המערכת בארכיוני רשת
* [https://web.archive.org/web/20090414230744/http://www.msfn.org/board/index.php?showforum=91 Windows 9x Member Projects]: The Windows 9x Member Projects</div>

== הערות שוליים ==

ME
קטגוריה:תוכנות שהושקו ב-2000
אנטואן דיומא

אנטואן דיומא (בצרפתית: Antoine Dumas, 15 באוקטובר 1909 – 7 ביוני 1969) היה כומר קתולי וחסיד אומות העולם מצרפת.

==קורות חיים==

אנטואן דיומא נולד בשנת 1909 בסנט אטיין למשפחת רוקח. בשנת 1934 הוא הוסמך לכומר.
===פעילות להצלת יהודים במהלך מלחמת העולם השנייה===
בשנת 1941 התמנה אנטואן דיומא לתפקיד הכומר של קהילת הכפר דואזייה (Doizieux) , כ-40 ק"מ מדרום לליון. 

ביולי 1942, לאחר המצוד אחר יהודי פריז, נמלטה משפחת בידרמן היהודיה לפרברי ליון ולה שלושה ילדים מגיל שמונה עד 12. ההורים פנו לארגון האוז"ה בבקשה למצוא בית לילדיהם. מאוקטובר 1942 ועד אוקטובר 1944, עת שוחרר האזור מידי גרמניה הנאצית על ידי בעלות הברית, שהו שלושת ילדי המשפחה בביתו של דיומא בכפר דואזיו. דיומא סיפק את כל צורכיהם והבטיח את ביטחונם. 

במהלך אותו פרק זמן שהו בביתו של דיומא ילדים ממשפחות של מהגרים יהודים, וזאת למשך תקופות קצרות. חלק מילדים אלה היו במקור מהולנד, פולין וגרמניה, ורבים מהם הועברו אף הם מאזור פריז אל כפרו של דיומא, על ידי ארגונים הומניטריים ודתיים נוצריים, בהם מנזר של מסדר האחיות ציון בפריז. 

רבים מתושבי הכפר דואזיו ידעו על פעולותיו של דיומא, תמכו בו ובהמשך אף חיקו אותו. בתחילה סיפקו מזון לילדים ולאחר מכן אף פתחו את בתיהם בפני ילדים יהודיים נרדפים. בין הפעילים להצלת יהודים באזור, היו רבים שעשו זאת בהשראתו של דיומא. נזירים במנזר הפרנציסקני הסמוך לכפר הסתירו אף הם ילדים יהודים. בנוסף לכך, בעלי חוות רבים בסביבת הכפר הסתירו ילדים יהודים, בין היתר בהשפעתו של דיומא.

בכפר דואזיו ובסביבתו לא היו הלשנות לגורמי משטר וישי או לגסטפו הגרמני. 

בסך הכל ניצלו בכפר זה בתקופת השואה כמאה יהודים, רובם ילדים. מתוך ניצולים אלה, כ-30 ניצלו על ידי דיומא.

==לאחר המלחמה==
בתום המלחמה נותרו בביתו של דיומא מספר ילדים יהודים שהוריהם גורשו למחנות ההשמדה והם-עצמם הוסתרו בביתו. לאחר מספר חודשים נמסרו ילדים אלה לארגוני רווחה יהודיים.

דיומא היה הכומר של הכפר סן ז'וסט עד מותו ב-1969.

==הנצחה והכרה==
לאחר המלחמה הקימו היהודים שניצלו בכפר זה אנדרטת הוקרה לדיומא וליתר תושבי הכפר, בה נכתב: 

("לבנות ישראל הנאוות, בהוקרה לשותפיהן לאמונה בקהילה זו, על ההגנה שהעניקו בתקופת רדיפות היהודים על ידי הנאצים, בין השנים 1944-1941")

רבים מהניצולים נותרו בקשר עם הכומר דיומא בביקורים בכפרו ובהתכתבות עמו עד מותו.

ב-1991 הכיר יד ושם באנטואן דיומא בתור חסיד אומות העולם.

==קישורים חיצוניים==

* 
* [http://www.ajpn.org/juste-Antoine-Dumas-974.html ביוגרפיה]

==הערות שוליים==

קטגוריה:צרפתים חסידי אומות העולם
קטגוריה:מצילים בשואה: צרפת
קטגוריה:חברי תנועת ההתנגדות הצרפתית
קטגוריה:צרפתים שנולדו ב-1909
קטגוריה:צרפתים שנפטרו ב-1969
פתיחת איגוף

פתיחת איגוף היא פתיחת אב היפרמודרנית בשחמט שבה הלבן תוקף את המרכז מאחד או מ-2 האגפים עם כלים במקום לאכלסו ישירות עם רגלים. פתיחות אלה נפוצות מאוד ו-1. פ-ו3 או 1. ג4 (פתיחת איגוף) פופולריות לא פחות מ-1. ה4 (משחק פתוח) או 1. ד4 (משחק סגור).

== דוגמאות לפתיחת איגוף ==
* 1. ב3 - פתיחת לארסן או פתיחת פיאנקטו המלכה.
* 1. ג4 - פתיחה אנגלית.
* 1. פ-ו3 - פתיחת צוקרטורט.
* 1. פ-ו3 ד5 2. ג4 - פתיחת רטי.
* 1. ו4 - פתיחת בירד.
* 1. ז3 - פתיחת בנקו או פתיחת פיאנקטו המלך.

== ראו גם ==
* תורת הפתיחות בשחמט
* אנציקלופדיית פתיחות שחמט

== לקריאה נוספת ==
* טוני קוסטן, ריצ'רד פליסר, ג'יימס ויגוס, [https://www.everymanchess.com/dangerous-weapons-flank-openings נשק מסוכן: פתיחות איגוף], הוצאת שחמט לכל אדם , 2008
* דייוויד הופר וקן ויילד , מדריך אוקספורד לשחמט , הוצאת אוניברסיטת אוקספורד, 1992
* ניק דה פיירמיאן, פתיחות שחמט מודרניות, רנדום האוס, מהדורה חמש עשרה, 2008

קטגוריה:פתיחות שחמט
פרוש גולדיאן

פרוש גולדיאן (שם מדעי: Erythrura gouldiae) היא ציפור שיר צבעונית אנדמית לאוסטרליה. הציפור נפוצה בקרב מגדלים וכחיית מחמד. בטבע מסתמנת ירידה באוכלסיית המין הזה. למרות שמו הוא קרוב יותר למשפחת האסטרילדיים, קרובה רחוקה של הפרושיים.

שמו של העוף ניתן לו על שמה של אשתו של ג'ון גולד, חוקר פרושים.

== תיאור ==
שני הזוויגים בעלי צבעים ססגוניים עם סימונים שחורים, ירוקים, צהובים ואדומים. צבע הנקבות חלש יותר מהזכר. אחד מההבדלים הגדולים בין המינים הוא צבע החזה הכהה יותר של הזכר ונוצות הזנב הדקות והארוכות.
בחודשי חייו הראשונים לגולדיאן צבע זית, את צבעיו המרהיבים יקבל עם החלפת הנוצות.

אורכו של פינק גולדיאן בדרך כלל בין 130 ל-140 מילימטרים. ראשיהם יכולים להיות אדומים, שחורים או כתומים. באמצעות רבייה סלקטיבית פותחו מוטציות בהן צבעי החזה והגוף שונים מסגול וירוק.

== תפוצה ובית גידול ==
תפוצת המין היא בצפון אוסטרליה.

==קישורים חיצוניים==

== הערות שוליים ==

<gallery mode=packed heights=180>
קובץ:Erythrura gouldiae 1.jpg|זכר ונקבה
קובץ:Gouldian Finch RWD.jpg
קובץ:Erythrura_gouldiae_-Artis_Zoo_-Netherlands_-male-8a.jpg|זכר בעל ראש אדום. נטורה ארטיס מגיסטרה, הולנד
קובץ:MaleGouldianFinch.JPG
</gallery>

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1844
קטגוריה:טקסונים שתוארו בידי ג'ון גולד
קטגוריה:אסטרילדיים

קטגוריה:אוסטרליה: עופות
המפלגה הפרוגרסיבית (מושבת הכף)

[[ססיל רודס, מייסד המפלגה]]
המפלגה הפרוגרסיבית (באנגלית: Progressive Party) הייתה מפלגה פוליטית ימנית אנגלית במושבת הכף הבריטית בין השנים 1898 ו-1910. החל משנת 1900 ועד לשנת 1908, החזיקה המפלגה בשלטון על המושבה.

==היסטוריה==
בשנת 1886 עלה גורדון ספריג לשלטון במושבת הכף, וזכה בראשות הממשלה (לאחר שהספיק לכהן כראש ממשלה גם תקופה קצרה בסוף שנות ה-70). במהלך 12 השנים הבאות כיהן ספריג כראש ממשלה לסירוגין עם ססיל רודס, אימפריאליסט בריטי ידוע שם. שניהם הנהיגו במושבה מדיניות פרו בריטית מובהקת, אשר גובתה על ידי ציבור המצביעים במושבה והשלטון הבריטי בלונדון.

בבחירות אשר נערכו במשובת הכף בשנת 1898 הובס גורדון ספריג ואיבד את השלטון לטובת ויליאם שרינר, אשר הנהיג מדיניות לעומתית יותר כלפי בריטניה. עקב כך, ומתוך שורות האופוזיציה לראש הממשלה שרינר, בשנות ה-90 המאוחרות של המאה הקימו גורדון ספריג וססיל רודס (ואליהם הצטרף גם אלפרד מילנר) את המפלגה הפרוגרסיבית, אשר נועדה להוות התאגדות פוליטית שתחזיר את השלטון במושבה למצבו הקודם. המפלגה העמידה מצע אשר דגל בהעמקת האימפריאליזם הבריטי באפריקה בכלל ובדרום אפריקה בפרט. רובם הגדול של מצביעי המפלגה היה ממוצא אנגלי, בדומה לזהות מייסדי ומנהיגי המפלגה. 

בשנת 1900, כשנתיים לאחר הקמת המפלגה, היא זכתה בשלטון לאחר שהעמידה את גורדון ספריג כמועמדה לראשות הממשלה. ספריג, אשר הייתה זאת תקופת כהונתו השלישית כראש ממשלת מושבת הכף, כיהן בתפקיד כארבע שנים עד לשנת 1904, ולאחריהם זכה בבחירות מועמד המפלגה ליאנדר ג'יימסון אשר כיהן אף הוא כארבע שנים. בשנת 1908, המפלגה הובסה בבחירות ובמקומה עלה לשלטון ג'ון מרימאן, מועמד המפלגה הדרום אפריקאית, יריבתה הראשית של המפלגה הפרוגרסיבית באותן השנים. בעת שהותם באופוזיציה, ועל רקע ניצני הקמתו של איחוד דרום אפריקה, אנשי הפלגה אשר נותרו בה לאחר ההפסד החלו מנסים לייסד שיתופי פעולה עם גופים פוליטיים שונים במושבות אחרות בדרום אפריקה. עד שנת 1910, ערב הקמתו של האיחוד, הם הקימו יחד עם המפלגה הפרוגרסיבית ממושבת טרנסוואל והמפלגה החוקתית ממושבת נהר האורנג' את המפלגה היוניוניסטית.

==מנהיגי המפלגה==
{| class="wikitable"
|-
! !! שם !! כהונה
|-
| 1 || ססיל רודס || 1893–1900
|-
| 2 || גורדון ספריג || 1900–1904
|-
| 3 || ליאנדר ג'יימסון || 1904–1910
|}

==ראו גם==
* ססיל רודס
* אלפרד מילנר
* המפלגה היוניוניסטית
* המפלגה הדרום אפריקאית (מושבת הכף)

פרוגרסיבית
אצבעות הקוף

אצבעות הקוף () הוא סיפור מדע בדיוני קצר, שנכתב על ידי אייזק אסימוב בשנת 1953. הסיפור תורגם לעברית בקובץ כתבי אייזק אסימוב כרך 4.

== עלילה ==
מרמי טלין הוא סופר מדע בדיוני, ולמואל הוסקינס הוא העורך שלו. לשניים יש ויכוח לגבי אחד הסיפורים של מרמי: הוסקינס רוצה לבצע בו שינוי, ולהכניס סצנה של הסברים באמצע האקשן. מרמי מתנגד לשינוי בסיפור שלו. על מנת להכריע את המחלוקת, מציע מרמי לפנות לידיד שלו, מדען בשם ארדנט טורגסון, שביצע ניסוי, במהלכו הפך את מוחו של קוף למחשב, המסוגל לחשב יצירה שלמה מכמה משפטים. הקוף, רולו שמו, מחשב את הסגנון והתוכן של היצירה, וכך יודע לכתוב את כולה מכמה משפטים, לעיתים תוך תיקון של החומר המקורי, כך שהיצירה הכוללת תהיה טובה יותר.

מרמי מספר לקוף את הסיפור שלו, ועוצר בנקודת המחלוקת, כדי לתת לקוף להמשיך. לצערו ולשמחתו של הוסקינס, הקוף ממשיך את היצירה בהתאם לתיקון שהציע העורך. עם זאת, מרמי מצביע על העובדה שהקוף, שהוא רק מכונה, נצמד לכללים ספרותיים, ואילו סופר טוב צריך לדעת מתי לשבור את הכללים. לראיה הוא מביא את העובדה שהקוף תיקן את מילותיו של שייקספיר. הוא גורם להוסקינס להיכנע, בכך שמסביר לו שאם יכריע כי הקוף מסוגל לערוך סיפורים כמו שצריך, העבודה שלו תהפוך למיותרת.

הוסקינס נכנע ומסכים לפרסם את הסיפור כמו שכתב אותו מרמי.

קטגוריה:סיפורים קצרים מאת אייזק אסימוב
קטגוריה:יצירות משנת 1953
יאיר גזבר

יעקב שפירא והרב שלמה גולדשטיין (משמאל)]]
הרב יאיר גזבר (ראשון מימין) בטקס [[יום ירושלים בישיבת מרכז הרב. לצדו (מימין לשמאל): הרב יוסף טולדאנו, הרב משה קליין והרב אבינועם זומר]]
הרב יאיר גזבר (נולד בי"ד בטבת תשכ"ה 19 בדצמבר 1964) הוא ראש ישיבת ירושלים לצעירים, ממייסדי וממנהלי תתמ"ד "נחלה" בשכונת הר נוף בירושלים ור"מ בישיבת מרכז הרב.

==ביוגרפיה==
נולד וגדל בשכונת יד אליהו בתל אביב, לצבי חנוך וצביה גזבר. למד בישיבה התיכונית בשעלבים. בגמר התיכון, למד בישיבת קדומים אצל הרב יצחק בן שחר, ולאחר שנתיים וחצי עבר לישיבת מרכז הרב<ref></ref>, שבה למד עד שנת ה'תשנ"ז, בה התמנה לר"מ על ידי ראש הישיבה הרב אברהם אלקנה כהנא שפירא. במשך 19 שנה שימש ר"מ לבני שיעור א'. בשנת תשנ"ט היה ממייסדי תלמוד תורה ממ"ד "נחלה" בשכונת הר נוף בירושלים, וניהל אותו.

בשנת ה'תשע"ו התמנה לראש ישיבת ירושלים לצעירים ביחד עם הרב ירחמיאל וייס לקראת פרישתו בשנת ה'תשע"ז. בעקבות כך, צמצם פעילותו בישיבת מרכז הרב וחדל מלהיות ר"מ של שיעור א', אך הוא ממשיך להעביר בה שיעורים באמונה.

==משפחתו==
נשוי ללאה, בתו של הרב שמואל יניב ואב לשמונה. מתגורר בשכונת הר נוף בירושלים. אחד מבניו הוא הסופר ומעביר סדנאות הכתיבה, יהודה גזבר־פניגשטיין. גיסו הוא חגי לובר (נשותיהם אחיות).

==חיבוריו==
*ישרי לב – פירוש על מסילת ישרים שנערך על פי שיעוריו. בין השאר עוסק הספר בנושאים: עניינו של הרע בעולם, התערות נכונה בחברה, משמעותו של ספר מסילת ישרים לדורנו, התמצאות במבנה הנפש, יופי ואסתטיקה בעבודת ה', היחס בין הרוח לחומר, מהו כבוד אמיתי? מה בין צדיק לחסיד? מה בין ביטחון להשתדלות? ומה מקומה של תורת הרמח"ל בבית מדרשו של הרב קוק. הספר נערך על ידי תלמידו הרב עזריאל שפנגנטל, מנהל ספריית ישיבת מרכז הרב, שאף הוסיף לספר סיכום של תולדות הרמח"ל ועיקרי משנתו.461 עמודים. הספר זכה להסכמותיהם של הרב שמואל יניב, הרב יעקב שפירא והרב מרדכי שריקי ראש מכון רמח"ל.
* פירוש על נתיב התורה למהר"ל שנערך על פי שיעוריו. בהוצאת מכון מים חיים המוציא ספרים וחוברות מתורתם של רבני ישיבת מרכז הרב.
*הולך ואור – ב' כרכים, שיחות לספרים בראשית ושמות, הוצאת מכון מים חיים.
*אור הישועה – שיעורים באורות התשובה, פורסם על ידי מכון מן החבורה בישיבת ירושלים לצעירים.
כמו כן, ערך והוציא לאור חלק מספריו של חמיו הרב שמואל יניב.

==קישורים חיצוניים==

* 
* [https://www.inn.co.il/tags/%D7%94%D7%A8%D7%91_%D7%99%D7%90%D7%99%D7%A8_%D7%92%D7%96%D7%91%D7%A8 כתבות וראיונות - הרב יאיר גזבר], באתר ערוץ 7

=== שיעורים ומאמרים ===
* [https://mercazharav.org.il/category/שיעורים/?lecturer=הרב-יאיר-גזבר שיעורים], באתר ישיבת מרכז הרב
* [http://www.yeshiva.org.il/midrash/?orderby=608 שיעורים], באתר ישיבה
* 
* 
* 
* [https://musaf-shabbat.com/2011/03/06/בתגובה-להכרעתו-של-אברהם-מאת-הרב-שלמה-ר/ בתגובה ל'הכרעתו של אברהם' מאת הרב שלמה ריסקין], בתוך: מוסף שבת - מקור ראשון, גיליון פרשת וירא, ה' בכסלו התשע"א

== הערות שוליים ==

קטגוריה:בוגרי ישיבת שעלבים
קטגוריה:בוגרי ישיבת מרכז הרב
קטגוריה:בוגרי ישיבת קדומים
קטגוריה:רבני ישיבת מרכז הרב
קטגוריה:רבני ישיבת ירושלים לצעירים
קטגוריה:ראשי ישיבות תיכוניות
קטגוריה:תלמידי הרב אברהם אלקנה שפירא
קטגוריה:הר נוף: רבנים
קטגוריה:מחברי ספרי מוסר ומחשבה
קטגוריה:תלמידי הרב שאול ישראלי
קטגוריה:תלמידי הרב מרדכי שטרנברג
קטגוריה:ישראלים שנולדו ב-1964
דרונגים

Dicrurus paradiseus
דרונגים (שם מדעי: Dicruridae) הם משפחת עופות בתוכה סוג אחד - דרונגו (Dicrurus) ובו 25 מינים. אלו ציפורי שיר גדולות המזכירות עורבים עם עיניים אדומות, אך אינן קרובות אליהם. הם קרובות למשפחות: Monarchidae ,Rhipiduridae ו-Corcoracidae. מין אחד שהיה בעבר במשפחה הוא דרונגו ננסי (Chaetorhynchus papuensis), שכיום מצוי במשפחת הריפידוריים (Rhipiduridae).
== מאפיינים ==
אלו עופות בעלי רגליים קצרות ונוצות כהות, המגיעים לאורך . הם בעלי זנב ארוך ומפוצל והם נחבאים בסבך וקוראים קריאות עזות ויודעים לחקות מינים אחרים. תזונתם העיקרית היא מחרקים העפים על פניהם, אותם הם צדים במהירות.

הדרונגים חיים ביערות וסבכים באפריקה, בדרום ובדרום-מזרח אסיה, בגינאה החדשה ובאוסטרליה. לישראל מגיע לעיתים המין דרונגו מפויח (Dicrurus leucophaeus).

==מיון==
* משפחה דרונגים (Dicruridae)
**סוג דרונגו (Dicrurus)
***מין Dicrurus aeneus
***מין Dicrurus remifer
***מין Dicrurus ludwigii
***מין Dicrurus atripennis
***מין דרונגו אפריקני (Dicrurus adsimilis)
***מין Dicrurus modestus
***מין Dicrurus aldabranus
***מין Dicrurus fuscipennis
***מין Dicrurus forficatus
***מין Dicrurus waldenii
***מין Dicrurus macrocercus
***מין דרונגו מפויח (Dicrurus leucophaeus)
***מין Dicrurus caerulescens
***מין Dicrurus annectans
***מין Dicrurus hottentottus
***מין Dicrurus menagei
***מין Dicrurus balicassius
***מין Dicrurus montanus
***מין Dicrurus sumatranus
***מין Dicrurus densus
***מין Dicrurus megarhynchus
***מין Dicrurus bracteatus
***מין Dicrurus andamanensis
***מין דרונגו פרדיסאוס (Dicrurus paradiseus)
***מין Dicrurus lophorinus

==קישורים חיצוניים==

* 

*
קטגוריה:בעלי חיים שתוארו ב-1825
קטגוריה:טקסונים שתוארו בידי ניקולס אילוורד ויגורס
קטגוריה:משפחות מונוטופיות
ברנדון (מניטובה)

ברנדון (באנגלית: Brandon) היא העיר השנייה בגודלה בפרובינציית מניטובה, קנדה. היא ממוקמת בפינה הדרומית-מערבית של הפרובינציה, על גדות נהר אסיניבוין, כ-214 ק"מ מערבית לבירת הפרובינציה ויניפג, וכ-120 ק"מ מזרחית לגבול פרובינציית ססקצ'ואן. העיר חולשת על שטח של 465.16 ק"מ מרובעים, עם אוכלוסייה של למעלה מ-40,000 נפש, וכ-53,000 במטרופולין.

ברנדון היא מרכז הסחר הסיטונאי-קמעונאי השני בחשיבותו במניטובה, ומהווה מרכז סחר חשוב באזור וסטמן ובחלקים של דרום-מזרח ססקצ'ואן וצפון דקוטה הצפונית שבארצות הברית - אזור המאגד בתוכו אוכלוסייה כוללת של למעלה מ-180,000 נפש.

ברנדון משחקת תפקיד חשוב בתהליכי הצמיחה של ההשכלה הגבוהה בפרובינציית מניטובה, עם מספר נכבד של מוסדות להשכלה גבוהה בעיר ובסביבותיה, כולל אוניברסיטת ברנדון.

==קישורים חיצוניים==

* 
* 

==הערות שוליים==

קטגוריה:מניטובה: ערים
קטגוריה:יישובים שהוקמו ב-1882
האחים בלוז (להקה)

האחים בלוז (באנגלית: The Blues Brothers) הוא הרכב מוזיקלי שנוסד ב-1976 על ידי הקומיקאים דן אקרויד וג'ון בלושי. האחים בלוז הופיעו לראשונה בסאטרדיי נייט לייב ב-17 בינואר 1976.
האחים בלוז הקליטו את אלבומם הראשון "מזוודה מלאה בבלוז" בשנת 1978. האלבום זכה במעמד פלטינה והשירים "Soul Man" ו-"Rubber Biscuit" היו ללהיטים.

מאז מותו של בלושי ב-1982, האחים בלוז המשיכו להופיע עם זמרים ונגנים שונים.

== האחים בלוז - הסרט ==

האחים בלוז הוציאו ב-1980 סרט מוזיקלי שנחשב לסרט פולחן. את הסרט ביים ג'ון לנדיס ומככבים בו ג'ון בלושי כ-"ג'ולייט" ג'ייק בלוז ודן אקרויד כאלווד בלוז, ביחד - האחים בלוז. בסרט מופיעים ענקי הרית'ם אנד בלוז והבלוז ג'יימס בראון, קאב קלוויי, ארית'ה פרנקלין, ריי צ'ארלס וג'ון לי הוקר, הופעות אורח רבות שכוללות את הדוגמנית טוויגי, סטיבן ספילברג (כפקיד) והוא מסתיים בסצנת מרדף מכוניות אפית, שבמשך שנים רבות הייתה סצנת המרדף בה השתתפו הכי הרבה מכוניות בהיסטוריה הקולנועית.

== חברי הלהקה (המופיעים בסרט) ==
* "ג'ולייט" ג'ייק אי בלוז (ג'ון בלושי) – סולן
* אלווד ג'יי בלוז (דן אקרויד) – מפוחית, קולות רקע
* סטיב קרופר – גיטרה חשמלית
* מאט מרפי – גיטרה חשמלית
* דונלד "דאק" דן – גיטרה בס
* מרפי דאן – קלידים
* ווילי הול – תופים
* טום מאלון – כלי נשיפה
* לו מריני – סקסופון
* אלן רובין – חצוצרות

==קישורים חיצוניים==

* 

קטגוריה:להקות אמריקאיות
קטגוריה:אמני אטלנטיק רקורדס
קטגוריה:צמדים מוזיקליים אמריקאיים
קטגוריה:להקות שהוקמו בשנת 1978
פתיחה נדירה

פתיחה נדירה היא פתיחת אב בשחמט הכוללת פתיחות נדירות ולא פופולריות שאינן מהוות יתרון ללבן.

== דוגמאות לפתיחה נדירה ==
* 1. א3 - פתיחת אנדרסן 
* 1. פ-א3 - פתיחת דורקין. 
* 1. א4 - פתיחת וור.
* 1. ב4 - פתיחת סוקולסקי או פתיחה פולנית.
* 1. ג3 - פתיחת סארגוסה.
* 1. פ-ג3 - פתיחת דאנסט.
* 1. ד3 - פתיחת מיזס.
* 1. ה3 - פתיחת ואנ'ט קרויג'ס.
* 1. ו3 - פתיחת בארנס.
* 1. ז4 - התקפת גרוב.
* 1. ח3 - פתיחת קלמנץ.
* 1. פ-ח3 - פתיחת אמוניה.
* 1. ח4 - פתיחה סמוראית.

== ראו גם ==
* תורת הפתיחות בשחמט
* אנציקלופדיית פתיחות שחמט

== לקריאה נוספת ==
* אריק שילר , [http://www.amazon.com/Unorthodox-Openings-Publishings-Essential-Repertoire/dp/1580420729 פתיחות שחמט לא-אורתודוקסיות], הוצאת קרדוזה, 2003.

* ג'ואל בנימין , אריק שילר , [http://www.amazon.com/Unorthodox-Openings-Macmillan-Chess-Library/dp/0020165900 פתיחות לא אורתודוקסיות], הוצאת מקמילן , 1987.

== קישורים חיצוניים ==
* [http://www.chessarch.com/library/0000_eco/a00.shtml פתיחות שחמט המסווגות תחת הקוד A00].

קטגוריה:פתיחות שחמט
דימיטרי שומסקי

דימיטרי שומסקי (נולד ב-1975) הוא היסטוריון ופובליציסט, פרופסור חבר בחוג להיסטוריה של עם ישראל ויהדות זמננו באוניברסיטה העברית בירושלים. חוקר את תולדות הציונות, היישוב והחברה בישראל, הלאומיות המודרנית ויהודי מזרח ומרכז אירופה.

==ביוגרפיה==
שומסקי נולד בקייב בשנת 1975 ועלה לישראל בשנת 1990. בשנת 2005 קיבל תואר דוקטור מאוניברסיטת חיפה, על עבודה שכותרתה " מדו לשוניות לדו לאומיות: יהדות צ’כו-גרמנית, ציוני פראג וראשיתו של הרעיון הדו לאומי בציונות, 1930-1900".

שומסקי חקר את זהות קבוצת עולי ברית המועצות בשנות ה-90 והשפעתם על דמותה של מדינת ישראל. לטענתו, בברית המועצות דוכאה הלאומיות יהודית והפכה לאתניות מעומעמת משוללת זכויות, דבר שהשפיע על התפיסה האזרחית של הישראלים עולי ברית המועצות וגרם לעמדה אזרחית מפלה ביחס למיעוטים לאומיים בכלל ולמיעוט הערבי בפרט. 

בשנים 2012–2015 כיהן כמנהל מרכז צ'ריק לתולדות הציונות, היישוב ומדינת ישראל באוניברסיטה העברית. בנוסף היה חוקר אורח באוניברסיטת פנסילבניה (2011/12), אוניברסיטת לייפציג (קיץ 2014) ואוניברסיטת מינכן (פברואר 2015).

ספרו "בין פראג לירושלים - ציונות פראג ורעיון המדינה הדו-לאומית" יצא לאור בשנת 2010 בהוצאת מרכז זלמן שזר לחקר תולדות העם היהודי ומכון ליאו בק, וזיכה אותו בפרס ע"ש ראובן הכט לספר הטוב ביותר בתולדות הציונות, היישוב ומדינת ישראל לשנת 2011. הספר יצא לאור גם בגרמנית.

מאז 2010, שומסקי כתוב מאמרי פובליציסטיקה בעיתון "הארץ".

==ספריו==
* בין פראג לירושלים - ציונות פראג ורעיון המדינה הדו-לאומית, הוצאת מרכז זלמן שזר ומכון ליאו בק, 2010.
* Beyond the Nation-State: The Zionist Political Imagination from Pinsker to Ben-Gurion, הופיע ב-2018 בהוצאת אוניברסיטת ייל, ומאז זכה בציון לשבח מטעם פרס יונתן שפירא של האגודה ללימודי ישראל לספר הטוב ביותר בלימודי ישראל לשנת 2019, ובציון לשבח מטעם הרבעון Ab Imperio למחקר הטוב ביותר בהיסטוריה אימפריאלית חדשה לשנת 2019.
* האם הציונות בקשה להקים מדינת לאום?, הוצאת מאגנס, 2024.

==קישורים חיצוניים==
* 
* [http://jewish-history.huji.ac.il/people/דימיטרי-שומסקי ד"ר דימיטרי שומסקי], באתר האוניברסיטה העברית
* 
* , הרצאתו של דימיטרי שומסקי, 17 ביוני 2013
* 
* 

ממאמריו:
* 
* 
* 
* 
* 
* 
* [https://hazmanhazeh.org.il/jewish_noise/?_atscid=1_137_158181725_15012157_0_Tzfazazdxwd2ududpsc רעש יהודי], באתר הזמן הזה, ספטמבר 2023

==הערות שוליים==

קטגוריה:היסטוריונים ישראלים
קטגוריה:חוקרי יהדות ישראלים
קטגוריה:פובליציסטים ישראלים
קטגוריה:עולים בשנות ה-1990
קטגוריה:סגל האוניברסיטה העברית בירושלים: יהדות זמננו
קטגוריה:בעלי תואר דוקטור מאוניברסיטת חיפה
קטגוריה:זוכי פרס שפירא בלימודי ישראל
קטגוריה:ישראלים ילידי אוקראינה
קטגוריה:ישראלים שנולדו ב-1975
דאמי אים

דאמי אים (בהנגול: 임다미; באנגלית: Dami Im, ) היא זמרת אוסטרלית - ילידת דרום קוריאה, שייצגה את אוסטרליה באירוויזיון 2016 ובה הגיעה למקום השני. 

== קריירה ==
בשנת 2013 השתתפה דאמי בתוכנית הריאליטי האוסטרלית "אקס פקטור", בעונתה החמישית, שם נבחרה להיות בקבוצה של דני מינוג שלבסוף זכתה בה אים במקום הראשון. נבחרה לייצג את אוסטרליה באירוויזיון 2016 עם השיר - Sound Of Silence (צללי הדממה), שהגיע למקום השני.

בשנת 2023 לקחה חלק בעונה החמישית של תוכנית המציאות האוסטרלית "הזמר במסכה" שם הופיעה בדמות שועל לבן וזכתה במקום הראשון. 

==דיסקוגרפיה==

==קישורים חיצוניים==

* 

קטגוריה:זמרות אוסטרליות
קטגוריה:זוכי אקס פקטור
קטגוריה:נציגי אוסטרליה באירוויזיון
קטגוריה:משתתפי אירוויזיון 2016
קטגוריה:מהגרים לאוסטרליה
קטגוריה:אוסטרלים ממוצא דרום קוריאני
קטגוריה:זוכים בתוכניות מציאות
קטגוריה:משתתפי הזמר במסכה (תוכנית טלוויזיה אוסטרלית)
קטגוריה:אוסטרליות שנולדו ב-1988
קטגוריה:אוסטרלים שנולדו ב-1988
שער תימן

שער תימן (בערבית: باب اليمن, באב אל-ימן) הוא השער הראשי הנמצא בכיכר הכניסה הראשית של העיר העתיקה של צנעא. השער נמצא בחומה הדרומית של העיר וכנראה הוקם במהלך המאה ה-17 על ידי הטורקים בתקופת השלטון העות'מאני במזרח התיכון. כיום משמשת הכיכר את התיירים כנקודת עצירה בדרכם אל חופי האוקיינוס ההודי. לעיתים נערכים בכיכר שלפני השער מופעי ריקוד ומצעדים צבאיים. השער, יחד עם כל העיר העתיקה, הוכרז בתור אתר מורשת עולמית בשנת 1986.

== קישורים חיצוניים ==

קטגוריה:צנעא
קטגוריה:תימן: אתרי מורשת עולמית
תימן
אסטילוסטרניים

אסטילוסטרניים (שם מדעי: Astylosterninae) היא תת-משפחה של דו-חיים ממשפחת הארטרולפתיים שבסדרת חסרי זנב. לשעבר הייתה משפחה עצמאית (Astylosternidae).

בני קבוצה זו שקיימות עליה חלוקות רבות, סווגו על ידי החוקר גלדווין נובל ב-1869. היא סווגה במקור כמשפחה עצמאית, אך בהמשך הפכה לתת-משפחה במשפחת הארטרולפתיים.

המינים חיים באפריקה שמדרום לסהרה באזורים לחים. הצפרדעים ידועות בכך שהן מטילות את ביציהם ביערות לחים על הקרקע, ומשם הם בוקעים לצפרדעים ללא הפיכה לראשנים.

קבוצה זו כוללת מין מיוחד במינו: צפרדע שעירה (Trichobatrachus robustus). הזכרים של הצפרדע השעירה דוגרים על הביצים במשך זמן רב. יש המשערים כי שערותיהם מסייעות להם בנשימה דרך העור בזמן שהם בתוך המים, עת הריאות שלהם אינן נושמות.

==מיון==
*תת-משפחה אסטילוסטרניים (Astylosterninae)
**סוג Astylosternus - בו 12 מינים
**סוג Leptodactylodon - בו 15 מינים
**סוג ומין יחיד Nyctibates corrugatus
**סוג ומין יחיד Scotobleps gabonicus
**סוג ומין יחיד צפרדע שעירה (Trichobatrachus robustus)
==קישורים חיצוניים==

קטגוריה:בעלי חיים שתוארו ב-1927
קטגוריה:טקסונים שתוארו בידי גלדווין קינגסלי נובל
קטגוריה:ארטרולפתיים
מרטין הינטראגר

מרטין הִינְטֶרְאֶגֶר (בגרמנית: Martin Hinteregger, נולד ב-7 בספטמבר 1992) הוא כדורגלן עבר אוסטרי.

==קריירת מועדונים==
הינטראגר החל לשחק בקבוצת הבוגרים של רד בול זלצבורג בשנת 2010. יחד עם קבוצת נעוריו היה שותף לזכייה ב-3 תוארי דאבל מקומיים. במהלך עונת 2015–2016, הושאל למועדון הגרמני בורוסיה מנשנגלדבאך. בתום עונת ההשאלה חזר לרד בול זלצבורג.

ביוני 2022 הודיע על פרישה מכדורגל בגיל 29 בלבד.

==קריירה בינלאומית==
לאחר שצבר הופעות בנבחרות הצעירות של אוסטריה, הינטראגר ערך את הופעת הבכורה שלו עבור נבחרת אוסטריה בניצחון 0–1 מול ארצות הברית, במסגרת משחק ידידות ב-19 בנובמבר 2013.

==תארים==
רד בול זלצבורג
* הבונדסליגה האוסטרית (3): 2011/12, 2013/14, 2014/15
* הגביע האוסטרי (3): 2011/12, 2013/14, 2014/15

איינטרכט פרנקפורט
* הליגה האירופית: 2021/2022

==קישורים חיצוניים==

קטגוריה:מגני כדורגל אוסטרים
קטגוריה:כדורגלני רד בול זלצבורג
קטגוריה:כדורגלני בורוסיה מנשנגלדבך
קטגוריה:כדורגלני אאוגסבורג
קטגוריה:כדורגלני איינטרכט פרנקפורט
קטגוריה:כדורגלני נבחרת אוסטריה
קטגוריה:כדורגלנים אוסטרים
קטגוריה:כדורגלני יורו 2016
קטגוריה:כדורגלני יורו 2020
קטגוריה:אוסטרים שנולדו ב-1992
חפריתיים אמריקאיים

חפריתיים אמריקאיים (שם מדעי: Scaphiopodidae) היא משפחה של דו-חיים מסדרת חסרי הזנב ובה שני סוגים: Scaphiopus ו-Spea ובהם שבעה מינים. 

משפחת קרפדות זו דומה לחפריתיים האירופאיים, והיא נפוצה רק באמריקה הצפונית, בדרום קנדה, בארצות הברית ובצפון מקסיקו. הן חיות במגוון בתי גידול, כולל יבשים כמו בערבות העשב האמריקניות או באדמות שפלה. הן מעוגלות ומנופחות במראן, בעלות רגליים קצרות ועיניים מגודלות ועורן יבש וגבשושי. יש להן טפרים על רגליהן, העוזרים להן לחפור מחילות כדי להימלט מהחום ומהיובש. רובן בעלות צבעי אדמה חומים ובהירים, מה שעוזר להן להסתוות.

== מיון ==
*משפחה חפריתיים אמריקאים (Scaphiopodidae)
**סוג Scaphiopus 
***מין Scaphiopus couchii
***מין Scaphiopus holbrookii
***מין Scaphiopus hurterii
**סוג Spea
***מין חפרית ניו מקסיקו (Spea bombifrons)
***מין Spea hammondii
***מין חפרית האגן הגדול (Spea intermontana)
***מין חפרית בומביפרונס (Spea multiplicata)

==קישורים חיצוניים==

*
קטגוריה:בעלי חיים שתוארו ב-1865
קטגוריה:טקסונים שתוארו בידי אדוארד דרינקר קופ
רוברט אלמר

רוברט אלמר (בגרמנית: Robert Almer, נולד ב-20 במרץ 1984) הוא כדורגלן עבר אוסטרי ששיחק בעמדת השוער.

==קריירת מועדונים==

אלמר החל את הקריירה המקצוענית במועדון נעוריו SC אונטרסייבנברון בעונת 2002–2003. ב-2004, עבר לשחק לעונה אחת בקבוצת DSV לובן. אחרי עונה פושרת, ועונה שלאחר מכן בקבוצת המילואים של אוסטריה וינה, אלמר חתם במטרסבורג, בה שיחק בין השנים 2006–2008. ב-2008, חתם באוסטריה וינה, ובמשך שלוש עונות שימש כשוער מחליף במועדון. ב-2011, עזב את הבונדסליגה האוסטרית, לאחר שחתם בפורטונה דיסלדורף הגרמנית. לאחר שנתיים, חתם באנרגי קוטבוס, בה שימש כשוער ראשון לעונת 2013–2014. עקב עונה מרשימה, חתם בקבוצת הבונדסליגה הנובר 96, לעונת שלאחר מכן, אך אלמר עזב את מועדונו החדש בתום העונה ללא שצבר אפילו הופעת ליגה אחת, ושב לקבוצת אוסטריה וינה.

==קריירה בינלאומית==

אלמר קיבל זימון כשוער ראשון עבור נבחרת אוסטריה לקראת טורניר יורו 2016 בצרפת.

== קישורים חיצוניים ==

קטגוריה:שוערי כדורגל אוסטרים
קטגוריה:כדורגלני מטרסבורג
קטגוריה:כדורגלני אוסטריה וינה
קטגוריה:כדורגלני פורטונה דיסלדורף
קטגוריה:כדורגלני אנרגי קוטבוס
קטגוריה:כדורגלני הנובר 96
קטגוריה:כדורגלני נבחרת אוסטריה
קטגוריה:כדורגלנים אוסטרים
קטגוריה:כדורגלני יורו 2016
קטגוריה:אוסטרים שנולדו ב-1984
המיפרקטיים

המיפרקטיים (שם מדעי: Hemiphractidae) היא משפחה של דו-חיים מסדרת חסרי זנב. 

צפרדעים אלה הן קרובותיהם הרחוקות של משפחת האילניתיים (בעבר היו תת-משפחה שלה), החיות על עצים ביערות מרכז ודרום אמריקה. הן בעלות גוף מוסווה מאוד, שטוח ובעל "קרני" עיניים גדולות וחלולות. חלקן בעלות "כיס", שבו הן מגדלות את הראשנים על הגב, כדי להשגיח עליהם ולהעביר אותם מקום.

2 סוגים במשפחה: Gastrotheca ו-Flectonotus מסווגים לעיתים כחלק ממשפחה אחרת - אמפיגנטודונטים (Amphignathodontidae).

==מיון==
*משפחה המיפרקטיים (Hemiphractidae)
**סוג Cryptobatrachus
**סוג Flectonotus
**סוג Fritziana
**סוג אילנית הכיס (Gastrotheca)
**סוג צפרדע מקרינה (Hemiphractus)
**סוג Stefania

==גלריה==
<gallery mode=packed>
קובץ:Flectonotus ohausi.jpg
קובץ:Flectonotus fissilis.jpg
קובץ:Flectonotus pygmaeus01.jpg
קובץ:Gastrotheca antoniiochoai03.jpeg
</gallery>

==קישורים חיצוניים==

קטגוריה:בעלי חיים שתוארו ב-1862
קטגוריה:טקסונים שתוארו בידי וילהלם פטרס
קטגוריה:ניאובטרכיה
יוסף גלילי

יוסף גלילי (1915 – 2011) היה עיתונאי ופוליטיקאי, חבר בתנועת "השומר הצעיר". גלילי נמנה בין מייסדי קיבוץ שמיר. ובמהלך חייו כתב שמונה ספרים וכן כתבות ומאמרים רבים.

== ביוגרפיה ==
יוסף גלילי נולד למשפחה זעיר-בורגנית בעיר בלצי שבבסרביה. בשנת 1936 הוא נפרד ממשפחתו וכחבר בתנועת "השומר הצעיר" עלה ארצה עם חבריו להכשרה לקיבוץ שמיר (גבעת ברגיאת - גבעת העקרבים והנחשים) שהמתין לעלייה לקרקע. כאשר הוא הגיע לקיבוץ עבד כפועל בנמל חיפה ולמד עברית. בזכות היותו סוציאליסט מוצהר נבחר להיות הפוליטיקאי הראשון של קיבוצו ונשלח אל כפר עטה, לימים קריית אתא, ל"ליגה הסוציאליסטית". בתקופה זו הכיר יוסף את שושנה פלדנר, פועלת במפעל אתא, סוציאליסטית ומהפכנית כמוהו, והם נישאו. לזוג נולדו שלושה ילדים. בשנת 1944 נוסד קיבוץ שמיר וגלילי היה האחראי על המטעים והנוי בקיבוץ.

בשנת מיד עם הקמת המדינה, יצא גלילי לשליחות מטעם הסוכנות ו"השומר הצעיר" תחילה לאיטליה ולאחר מכן לצרפת. מטרת השליחות הייתה שיקום תנועת "השומר הצעיר" והעלאת יהודי אירופה לישראל. ב-1949 מונה גלילי למנהל מחלקת העלייה של הסוכנות היהודית במרסיי, משם עלו 200 אלף יהודים בעקבות פעילותו שם. במהלך שהותו בחו"ל הצליח לגייס יהודים ולהעלותם כקבוצה לקיבוץ רוחמה. עם שובו לארץ שימש כמזכיר מפ"ם בלוד ובהרצליה.

בשנת 1957 הוצע לגלילי להיות כתב "על המשמר" באזור הגליל העליון, טבריה ועמק הירדן. גלילי ערך את העלון של הגליל העליון במשך עשר שנים. יותר מאוחר קיבל הצעה לעבוד בתל אביב ככתב "על-המשמר". גלילי היה כתב סוכנות עתי"ם לענייני עלייה, קליטה וחקלאות. הוא כתב את המוספים הכלכליים של "על-המשמר".

כאשר התחילו לבנות את היישוב הצמחוני אמירים, הוגשה תביעת דיבה נגד גלילי עקב פרסום מאמר ביקורת שכתב ב"על המשמר". גלילי זוכה במשפט.

שני אסונות פקדו את גלילי:
* ב-13 ביוני 1974 חדרו ארבעה מחבלים מגבול לבנון לקיבוץ שמיר, ובטרם חוסלו על ידי חברי הקיבוץ, הם רצחו מתנדבת ושתי חברות קיבוץ, אחת מהן הייתה [https://laad.btl.gov.il/Web/He/TerrorVictims/Page/Default.aspx?ID=35407 שושנה, אשתו].
* תשע שנים לאחר מות אשתו פקד את גלילי אסון נוסף - בנו, רס"ן , שנפצע במבצע נוקייב ושרד את המלחמות מקדש ועד יום הכיפורים, נהרג בלבנון. רכב ספארי שבו נסע עלה על מטען צד. דבר האסון נודע לגלילי כשהיה בטיול בהלסינקי. בריאיון לעיתונות הקיבוצית מסר גלילי, כי האסונות שפקדו אותו גרמו לו להתמסר ביתר שאת לעבודתו העיתונאית לצד העבודה במטעי הקיבוץ.

כעיתונאי כתב ספרים ואלפי כתבות ומאמרים, ביניהם: "גדוד 21 חטיבת כרמלי; בעקבות לוחמי תש"ח", "אנשים וייחודם", "הקצין עם הגיטרה" - ספר לזכר בנו, עמיר גלילי.

לאחר רצח אשתו הכיר גלילי את סבינה, שותפתו לחיים. המשיך להתגורר בקיבוץ שמיר עד יום מותו. הובא למנוחות בבית העלמין של קיבוצו שמיר, ועל מצבתו נכתב - חי בזמנו .

== קישורים חיצוניים ==
* [https://web.archive.org/web/20160604044404/http://www.kibbutz.org.il/itonut/2005/haver/050616_galili.htm ראיון שנתן יוסף גלילי לעיתון הקיבוצים] 
* 
* 

== הערות שוליים ==

קטגוריה:עיתונאים ישראלים
קטגוריה:שמיר (קיבוץ): אישים
קטגוריה:אבות שכולים: חללי צה"ל
קטגוריה:אישים הקבורים בקיבוצים
קטגוריה:ישראלים שנולדו ב-1915
קטגוריה:ישראלים שנפטרו ב-2011
אמפיגנטודונטים

אמפיגנטודונטים (שם מדעי: Amphignathodontidae) היא משפחה של דו-חיים מעל משפחת אילניתאים שבתת סדרת סדרת ניאובטרכיה שבסדרת בעלי זנב. על פי כמה חלוקות משפחה זו היא חלק ממשפחת ההמיפרקטיים (Hemiphractidae). 

המשפחה כוללת צפרדעים החיות בקרקעית יערות הגשם של אמריקה המרכזית ואמריקה הדרומית וכוללת 2 סוגים: צפרדע הכיס (Gastrotheca) ו-Flectonotus.

מינים אלה בעלי גוף מוסווה ובעל פסים המקשטים את גופם ובעלי קרני עיניים גדולות. הם קטנים ומטפסים עצים טובים ובעלי אצבעות זריזות. הראשנים מטפסים על גבה של אמם או במינים מסוימים, נמצאים ב"כיס" שבבטנה.

==מיון==
*משפחה אמפיגנטודונטים (Amphignathodontidae)
**סוג אילנית הכיס (Gastrotheca)
**סוג Flectonotus

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1882
קטגוריה:טקסונים שתוארו בידי ז'ורז' אלבר בולנז'ר
קטגוריה:ניאובטרכיה
דנילו סוארס

דנילו תאודורו סוארס (בפורטוגזית: Danilo Teodoro Soares, נולד ב-29 באוקטובר 1991 בבלו הוריזונטה שבברזיל), ובקיצור דנילו, הוא כדורגלן ברזילאי המשחק בעמדת המגן השמאלי בקבוצת נירנברג.

דנילו גדל במועדון הפאר גרמיו מעיר הולדתו פורטו אלגרה, ובשנת 2010 נמכר למועדון האוסטרי אוסטריה לוסטנאו, ששיחקה בליגת המשנה האוסטרית. דנילו שיחק במועדון האוסטרי במשך שלוש עונות, ובשנת 2013 נמכר לאינגולשטאדט 04, ששיחקה אז בליגת הבונדסליגה השנייה. בעונתו הראשונה במועדון דנילו היה שחקן הרכב קבוע, וכך גם בעונת 2014/15, בה רשמה אינגולשטאדט עלייה היסטורית לליגת הבונדסליגה מהמקום הראשון. בעונת 2015/16 הגיעה אינגולשטאדט להישגים נאים בבונדסליגה, אך דנילו מיעט מאוד לשחק בעונה זו. בתום העונה שוחרר מהקבוצה.

בשלהי 2016 החל דנילו להתאמן בקבוצת המילואים של הופנהיים במטרה להשתלב מאוחר יותר בקבוצה הבכירה, אך נפצע בבוהן רגלו ולא שיחק תקופה ארוכה. בתחילת 2017 הוקפץ דנילו לסגל הקבוצה הבכירה של הופנהיים, בה היה אמור לשחק מלכתחילה, אך לא ערך הופעות.

בקיץ 2017 חתם דנילו בבוכום מהבונדסליגה השנייה, עמה העפיל לבונדסליגה בסיום עונת 2020/2021. דנילו המשיך להיות חלק מסגל בוכום עד לתום עונת 2023/24. בכל העונות הללו בוכום הייתה קבוצת תחתית אך נשארה בבונדסליגה.

בקיץ 2024 דנילו חתם בנירנברג מהבונדסליגה השנייה, לאחר שבע עונות בבוכום.

==תארים==
עם אינגולשטאדט 04:
* אליפות הבונדסליגה השנייה: 2014/15

עם בוכום:
* אליפות הבונדסליגה השנייה: 2020/21

==קישורים חיצוניים==

קטגוריה:כדורגלנים ברזילאים
קטגוריה:מגני כדורגל ברזילאים
קטגוריה:בלו הוריזונטה: כדורגלנים
קטגוריה:כדורגלני אינגולשטאדט 04
קטגוריה:כדורגלני הופנהיים
קטגוריה:כדורגלני בוכום
קטגוריה:כדורגלני נירנברג
קטגוריה:ברזילאים שנולדו ב-1991
ישיבת מקור חיים (שפע)

ישיבת מקור חיים (מוכרת יותר בכינוי "שפע") הייתה ישיבה גבוהה, שפעלה בשנות השמונים בירושלים. הישיבה הוקמה בשנת 1984 על ידי הרב עדין אבן ישראל (שטיינזלץ), שעמד בראשה, יחד עם הרב שג"ר ששימש בה ר"מ<ref></ref>. הישיבה הציגה סגנון נאו חסידי ייחודי. אף על פי שהתקיימה במשך שנים ספורות, נודעה לה השפעה רבה על שדה ישיבות הציונות הדתית ועל צמיחתן של מגמות חסידיות בקרב הציבור הדתי לאומי<ref name=":0"></ref>.

== תולדות הישיבה ==
הישיבה נקראה על שם רחוב מקור חיים שבו שכנה, שמקורו בפסוק בתהלים לו, י, "כִּֽי־עִ֭מְּךָ מְק֣וֹר חַיִּ֑ים בְּ֝אוֹרְךָ֗ נִרְאֶה־אֽוֹר". היא נודעה יותר בכינוי "שפע", כשמו של מוסד אחר ללימודי יהדות שהקים הרב שטיינזלץ שנה קודם לכן. בכל שנותיה מנתה הישיבה כמה עשרות בחורים ואברכים, שהורכבו מקבוצת תלמידים בוגרים של הרב שג"ר שבאו עמו מישיבת הכותל<ref></ref>, חוזרים בתשובה שהיו מקורבים לרב שטיינזלץ ובחורים צעירים מישיבות תיכוניות. לצד מקימיה לימדו בישיבה גם הרב מנחם פרומן, שלימד בה גמרא וחסידות, הרב שמואל ריינר, הרב שבתי רפפורט, הרב יעקב מדן, המשורר אדמיאל קוסמן, פרופסור דוד הנשקה ואחרים.

הישיבה התאפיינה בפתיחות יחסית לתרבות הכללית, הסרת מחיצות בין לימוד הגמרא לעיסוק בחסידות ובעבודה פנימית, וכן עיסוק בתלמוד ירושלמי ובמדרשי הלכה שלא היה נפוץ אז בישיבות הגבוהות.

כשנה וחצי לאחר הקמת הישיבה התבקש הרב פרומן לעזוב את הישיבה, אך הוחזר לאחר מחאות של התלמידים. בסוף זמן קיץ של שנת 1988 עזב הרב שג"ר את הישיבה, ועימו עזבו כמעט כל התלמידים. הישיבה התקיימה עוד שנה עם מחזור חדש, ואז נסגרה. נהוג לייחס את הסגירה למתחים שנוצרו בין הרבנים שהובילו את הישיבה או בין תלמידיהם<ref name=":0" />. לאחר הפירוק עברו רבני הישיבה ותלמידיה למוסדות אחרים, וחלקם פנה להקים את ישיבת עתניאל. בהמשך שנות התשעים הקים הרב שג"ר עם הרב יאיר דרייפוס את ישיבת שיח יצחק, והרב עדין שטיינזלץ הקים את ישיבת תקוע.

== בוגרי הישיבה ==
בין בוגרי הישיבה הבולטים: הרבנים בני קלמנזון, דוב זינגר, עמי עולמי, שמואל אריאל, ועודד דוד, יהודה גליק, יהושע גרינברג, ברוך ברנר והפסיכולוג הרב יצחק מנדלבאום.

== קישורים חיצוניים ==
* 

== הערות שוליים ==

מקור חיים (שפע)
קטגוריה:עדין אבן ישראל
מקור חיים (שפע)